Šampanjavärvus

Šampanjavärvi ehk šampanjakarva värvus, ka šampanjakollane on üks valkjatest või kollastest värvitoonidest, šampanja värvi hele kahvatu kollane värvus. Värvitoon seostub rikkalikkuse, puhtuse ja säraga. Šampanja valamine klaasidesse Vahuvein šampanjaklaasides Šampanjakollane topaas Siidikedrik (Bombyx mori) Valged sõstrad (Ribes rubrum var alba) Vanemates värvuste kirjeldamise käsiraamatutes esineb analoogiline värvitoon veinikollane (wine yellow, weingelb): E. F. Glockeri "Grundriss der Mineralogie ..." paigutab veinikollase (weingelb) punase suunas kalduvate kollaste hulgas ookerkollase järel teiseks, vähesel määral punakaks. Näitemineraaliks toob ta topaasi värvuse. 1821. aasta värviõpik "Werner's Nomenclature of Colours" näitab veinikollast (wine yellow) veidi roheka või hallika varjundiga helekollasena, mis on segatud väävelkollasest, punakaspruunist, hallist ja tembitud heledamaks lumivalgega. Värvuse näideteks toob ta siidiliblika keha värvuse, valge sõstra marjad ja kollase topaasi. ISCC-NBS-i värvide tähistamise süsteemi värvisõnaraamatu "Color: Universal Language and Dictionary of Names" järgi on šampanjavärvi (Champagne) vasteiks kahvatu oranžkollane (pale orange yellow)      , hele hallikas-kollakaspruun      , kahvatukollane      , hallikaskollane      ja kollakashall     . Prantsuskeelne värvinimetuste portaal pourpre.com pakub šampanjavärvi (champagne) vasteks toonivahemiku puhtast soojast helekollasest kergelt tuhmja helekollaseni                         . Veebivärv Champagne on kergelt oranži nüansiga helebeež, esineb mitmes variandis                 . Šampanjavärviga kirjeldatakse sageli koduloomade karvavärvuse üht varianti. Šampanjavärvi kodutuhkru pealiskarv on helepruun, aluskarv võib olla valgest kreemikani, kuid ei tohi olla kollane; silmad on pruunikaspunased ja nina on eelistatult beež või roosa beežide või helepruunide kontuuridega. Šampanjavärvi kodustatud tšintšiljal on valge väga õrna kollaka või beeži varjundiga karvkate, mõnikord isegi kergelt roosaka tooniga; valge kõht, punased silmad ja roosad kõrvad. Esineb kahes geenivariandis. Värvinimetust kasutatakse ebakorrektselt ka tumedasilmsete beežide ja tõmmude (tan) tšintšiljade kohta. Värvikirjeldusega "šampanja" tähistatakse burma või tongkingi kassile iseloomulikku rikkalikku kollakasoranži kuni helebeeži karvatooni Tongkingi kassid: sinine, plaatinavärvi ja šampanjavärvi (paremal) Šampanjavärvi burma kassi poeg Couleurs #C. - code-couleur.com HTML/CSS Color Code For Champagne "Champagne. - pourpre.com". Originaali arhiivikoopia seisuga 6. jaanuar 2019. Vaadatud 6. veebruaril 2022. Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 127 https://www.c82.net/werner/#yellows https://archive.org/details/coloruniversalla00kell/page/50/mode/2up/ https://archive.org/details/coloruniversalla00kell/page/51/mode/2up/ https://archive.org/details/coloruniversalla00kell/page/54/mode/2up/ https://archive.org/details/coloruniversalla00kell/page/55/mode/2up/ Champagne. - pourpre.com http://colrd.com/color/0xfffaeccc/?download=css https://www.htmlcsscolor.com/hex/EED9B6 https://www.color-hex.com/color/f7e7ce https://www.colorhexa.com/fad6a5 "Arhiivikoopia". Originaali arhiivikoopia seisuga 11. jaanuar 2021. Vaadatud 6. veebruaril 2022.{{netiviide}}: CS1 hooldus: arhiivikoopia kasutusel pealkirjana (link) "Recessive mutations. - Sunshine Chinchillas". Originaali arhiivikoopia seisuga 6. veebruar 2022. Vaadatud 6. veebruaril 2022. K. Tihanov. Kasside tõuaretuse inglise-eesti oskussõnastik. Magistritöö. Tartu, 2011